NaiveNeuron/SloPal huggingface dataset:
Paška, Pavol, predseda NR SR (2014-07-11):
(Hlasovanie.) 131 prítomných, 51 za, 60 proti, 19 sa zdržalo, 1 nehlasoval. Nebudeme pokračovať v rokovaní o tomto návrhu. Poprosím pána poslanca Matoviča, aby v prvom čítaní uviedol hlasovanie o návrhu pána poslanca Beblavého na vydanie zákona, ktorým sa mení daňový poriadok. Je to tlač 1072. [Hlasovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 1072.]
Uhrík, Milan, poslanec NR SR (2018-05-28):
Rasťo, to prirovnanie tej potratovej genocídy k tomu holokaustu to bolo naozaj veľmi, veľmi trefné a s tým sa môžem len stotožniť. A ako som to aj hovoril v podstate v rozprave, to znamená, že v princípe nevidím rozdiel medzi tým, či niekto opovrhuje nejakou inou rasou na základe toho, že je presvedčený, že je biologicky menejcenná alebo teda ešte biologicky nie je rovnako vyvinutá, proste rasisti ako si to predstavujú, tak takisto proste ľudia, ktorí argumentujú tým, že deti môžu byť alebo tie malé deti, ktoré sa nachádzajú ešte v lone matky, môžu byť potratené len kvôli tomu, že ešte nedosiahli istý stupeň biologického vývoja, tak medzi týmto rozmýšľaním a rozmýšľaním toho rasistu, ktorý sa tiež odvoláva na nejakú biologickú vyspelosť a nevyspelosť, v podstate nevidím nijaký rozdiel, lebo je to úplne v princípe to isté. Čo sa týka toho, že čo je viac, právo na súkromie alebo právo na život. Je samozrejmé, že my ideme a rešpektujeme právo na súkromie každého človeka, veď predsa každý človek – či už muž, alebo žena – má právo, rozmýšľa, rozhoduje sa, s kým si do postele ľahne, s kým si neľahne, čo tam budú robiť, akú ochranu použijú, veď predsa už nie sme nejaké malé deti alebo existujú rôzne formy ochrany, čiže to právo na súkromie, samozrejme, existuje a my ho rešpektujeme, akurát treba aj toto právo brať s istou zodpovednosťou. Spomínal si tiež, že niektorí argumentujú tým, že sa boja, aby im politici neurčovali, čo majú robiť. To znamená, že mne žiadny politik nebude určovať, koľko mám mať detí, koľko nemám mať detí a tak ďalej. My ale týmto návrhom predsa neurčujeme to, koľko má mať kto detí. To by bolo vtedy, ak by sme určovali, že rodina môže mať maximálne tri deti a všetky ostatné musia ísť na potrat alebo musí mať minimálne tri deti a ak nebude mať, tak si ich musí adoptovať. To znamená, samozrejme, proti takémuto extrémnemu niečomu by som bol aj ja ako prvý, to ako, to je neprípustné, aby politici takéto niečo určovali, ale povedať, že dieťa, ktoré už je počaté, ktoré už je v lone matky, si zaslúži ochranu, to vôbec neznamená to, že politici sa idú starať... (Prerušenie vystúpenia časomerom.)
Jurinová, Erika, podpredsedníčka NR SR (2012-09-20):
Ďakujem pánovi ministrovi. Chcete sa, pani spravodajkyňa, vyjadriť? Ďakujem. Prerušujem rokovanie o tomto bode programu. V rokovaní budeme pokračovať prvým čítaním o návrhu poslancov Magdy Košútovej a Mariana Záhumenského na vydanie zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov . Návrh zákona je pod tlačou 198, návrh na jeho pridelenie na prerokovanie výborom je v rozhodnutí č. 179. Nech sa páči, pán poslanec Záhumenský, aby ste predniesol svoj návrh zákona.
Petrák, Ľubomír, poslanec NR SR (2011-09-06):
Ďakujem pekne za slovo. Pán predseda, chcel by som navrhnúť, aby sa bod č. 44 zaradil za bod č. 13. Vecne ide o rovnaký návrh zákona, aby sa zlúčila rozprava o týchto dvoch bodoch.
Ivan Švejna, poslanec NR SR (2014-02-04):
Odporúčam, aby Národná rada podľa rokovacieho poriadku sa zhodla na tom, že prerokuje tento návrh v druhom čítaní. Dajte, prosím, hlasovať o tomto mojom návrhu.
D. Gabániová, poslankyňa: (2007-09-14):
A, pán Mikloš, vy ste možno vašimi reformami naštartovali ekonomiku, hovoria o tom makroekonomické ukazovatele, ale tak ako sa to stalo v Anglicku za Margaret Thatcherovej, na Novom Zélande a v Mexiku, aj vy ste priviedli našich občanov, naše obyvateľstvo do biedy. Vyčítala nám to Svetová banka. Preto ste nevyhrali voľby.
Jurinová, Erika, podpredsedníčka NR SR (2014-09-17):
Ďakujem, pán poslanec. Na vaše vystúpenie chce reagovať s faktickou poznámkou pán poslanec Fecko. Nech sa páči.
Dostál, Ondrej, poslanec NR SR (2020-12-03):
Pán poslanec Blaha, povedzte mi niečo, čo spravila pre tento národ pani Radičová. Títo ľudia sa tu pregrciavajú a pretúlavajú, čo ten Zajac, Dostál, Matovič, čo robili? Trtošili sa po tomto štáte a zrazu sú zvolení poslanci? Toto sú zástupcovia ľudu?! Nehnevajte sa na mňa! Viete, kto to povedal? Povedal to Dobroslav Trnka. (Reakcia z pléna.) Povedal Dobroslav Trnka. (Prerušenie vystúpenia predsedajúcim.)
Grendel, Gábor, podpredseda NR SR (2022-02-08):
S faktickou poznámkou pán poslanec Beluský.
T. Galbavý, poslanec: (2008-06-17):
Uvediem len taký malý príklad, ako poskytuje tlačová agentúra na základe tohto zákona službu verejnosti podľa zákona o archívoch a registratúrach. To znamená, že občan bude mať sprístupnené tieto informácie tak, že si musí podať žiadosť, vypísať dôvod, uviesť všetky identifikačné údaje o sebe a potom môže získať informáciu na základe tohto zákona. Ďakujem pekne za takéto sprístupnenie. Ďakujem pekne za takúto službu verejnosti, za ktorú občan prostredníctvom štátneho rozpočtu zaplatí 50 mil. korún.
Bublavý, Dušan, poslanec NR SR (2017-02-02):
Pán poslanec Matovič, tak volebné zákony si upravil svojím prístupom, ako si uznal za vhodné, si si tu robil sám pre seba volebnú kampaň. Keď si dáš ruku na srdce, za vlády Roberta Fica nikdy energie nedraželi. Robil všetko preto, aby tie energie boli stabilné. To, že sa stalo, čo sa stalo, že energetické firmy si začali pýtať a zdražovali ističe a poplatky, tak to povedal ešte minulý týždeň, že to dá do poriadku. A ja pevne verím, že to tak bude, lebo energie za vlády SMER-u nikdy nešli hore a pevne verím, že ani nepôjdu. A to, že tí ľudia, ktorí sú utrápení z faktúr, ktoré im prišli, už minulý týždeň naznačoval, čo s nimi majú urobiť. Samozrejme, majiteľom týchto tranzitov a firiem to nepasuje. Oni si chceli prihriať polievočku a zarobiť a urobiť si kšeft. A ja som o tom presvedčený, tí ľudia, ktorí to zavinili, tak nebudú na svojich miestach a dnešným dňom to bolo aj dokázané. A ak ty obhajuješ, aby druhé kolo volieb rozhodovalo o tom, lebo to je to najspravodlivejšie. Igor, veď už to tu preberáme zo tri-štyri hodiny, že druhé kolo volieb nepriláka voličov. A chceš, aby rozhodla o županovi nejaká hŕstka obyvateľov kraja? Lebo ich príde o 50 % menej ako do toho prvého kola. Skôr, skôr nech tie politické strany dajú zodpovedných kandidátov. A ty sám dobre vieš, čo rozhodlo o Banskej Bystrici. To, že prirovnanie „vrece zemiakov“, je jedna vec, ale vaši pravicoví voliči, ak išli voliť, tak volili proti SMER-u. Ale nedokázali ste sa povzniesť nad tým... (Prerušenie vystúpenia časomerom.)
Demian, Jaroslav, poslanec NR SR (2012-12-05):
Pán predseda, keďže sme odhlasovali body zo spoločnej správy a hlasovali sme aj o pozmeňujúcich návrhoch poslancov, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Štefanec, Ivan, poslanec NR SR (2011-11-30):
Lebo tam sa to týka toho.
P. Paška, predseda NR SR: (2009-04-29):
(Hlasovanie.) 128 prítomných, 31 za, 47 proti, 47 sa zdržalo, 3 nehlasovali. Ani tento návrh sme neschválili.
Mazurek, Milan, poslanec NR SR (2022-12-02):
Ďakujem za slovo. Ja som neplánoval sa prihlásiť, ale pán Kremský, keď som vás počúval v tom úvodnom slove, ja si chcem len ozrejmiť, či som pochopil správne, alebo sa mi snívalo. Vy teda navrhujete, aby štát platil za vozidlá viac? Aby nakupoval drahšie, ale aby boli elektrické, hej? Normálne to chcem, aby to zaznelo pred celým Slovenskom, teda že riešením ekológie v najťažších časoch Slovenskej republiky, kedy najviac potrebujeme šetriť, je, že vy zvýšite limity pre nákup vozidiel verejnej správy, aby mohli daňoví poplatníci platiť viac, lebo vo vašich ekologických hlavičkách alebo vo vašich ideologických presvedčeniach je to nastavené tak, že keď všetci budeme jazdiť na baterky, tak zachránime planétu. To určite bude ľudí zaujímať, lebo ako vo výsledku pre nich bude znamenať, že majú zaplatiť viac pre vaše baterky, tak im to povedzte takto na rovinu. A nieže vy meníte limity. Zvyšujete limity. Ľudia zaplatia viac. Ak je to tak, kľudne potvrďte, lebo nemohol som sa vás opýtať s faktickou poznámkou.
Kozelová, Monika, poslankyňa NR SR (2020-04-29):
Pán poslanec Kamenický, pár vecí. Ja verím, že nemocnica Rázsochy vyrastie rýchlejšie ako diaľnica do Košíc. A lieky, musím vám povedať ako človek pravidelne užívajúci lieky na tlak, že nie všetko, čo je najlacnejšie, zaberá, najmä ak sa teda časom stane človek na lieky rezistentným a lieky sa mu musia meniť. Myslím, že napriek tomu, čo si myslíte vy, sú akékoľvek lieky pre starých ľudí, deti a spoluobčanov s rôznym postihnutím bez úhrady dôležité a nevyhnutné. A to, že je toto opatrenie v programovom vyhlásení vlády, je len a len pozitívne. A k novinám sa nejdem vyjadrovať, lebo keby som sa mala začať vyjadrovať k vašej propagande riadenej cez ministerstvo kultúry, tak by sme neskončili.
A. Belousovová, podpredsedníčka NR SR: (2006-12-06):
Vyhlasujem preto rozpravu za skončenú. A chcem sa opýtať, či chce k rozprave zaujať stanovisko navrhovateľ. Nech sa páči.
B. Bugár, podpredseda NR SR: (2006-03-15):
I. Hopta, poslanec: Vážený pán podpredseda, ja navrhujem, aby ako posledný bod tejto 60. schôdze Národnej rady Slovenskej republiky bola všeobecná rozprava na tému stav slobody slova a demokracie v Slovenskej republike. Navrhujem to preto, že podľa mojich poznatkov sa tu porušujú základné ústavné práva občanov Slovenskej republiky, ako aj Všeobecná deklarácia ľudských práv.
Kollár, Boris, predseda NR SR (2021-05-11):
Ďakujem pekne. Budeme po obedovej prestávke po 14.00 hod. pokračovať vystúpením, pani poslankyňou Vaľovou. Prerušujem teraz schôdzu. (Prerušenie rokovania o 12.10 hodine.) (Pokračovanie rokovania o 14.00 hodine.)
Paška, Pavol, predseda NR SR (2014-11-10):
Pani podpredsedníčka Jurinová.
Kollár, Boris, predseda NR SR (2021-06-23):
S ďalšou faktickou poznámkou pán Šolloš, prepáčte Šőllős,
Sulík, Richard, predseda NR SR (2010-12-01):
Prosím, hlasujte teraz o pozmeňujúcom návrhu pána poslanca Petráka. (Hlasovanie.) Zo 148 prítomných poslancov hlasovalo 68 za, 74 proti, 5 sa zdržali, 1 nehlasoval. Tento návrh nebol schválený.
Hrnčiar, Andrej, podpredseda NR SR (2016-10-25):
Vážené pani poslankyne, vážení páni poslanci, pokračujeme v popoludňajšom rokovaní siedmeho dňa desiatej schôdze Národnej rady Slovenskej republiky v prerušenej rozprave v druhom čítaní o návrhu poslancov Danka, Glváča, Bernaťáka, Gála a Hrnčiara na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady, tlač 200. Prosím poslanca Tibora Bernaťáka, aby zaujal miesto. Zaujal. Už ide aj pani spravodajkyňa. Takže dnes dopoludnia neukončil svoje vystúpenie do rozpravy ústne prihlásený poslanec Miroslav Sopko, ktorému týmto odovzdávam slovo. Pripraví sa poslanec Gábor Grendel. (Pokračovanie v rokovaní o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
Glváč, Martin, podpredseda NR SR (2018-05-10):
Prezentujme sa a hlasujme. (Hlasovanie.) Prítomných 140 poslancov, za 81, proti 24, zdržalo sa 33, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní.
M. Číž, podpredseda NR SR: (2007-09-20):
Ako štvrtú otázku sme vyžrebovali otázku pána poslanca Ivana Štefanca. Otázku kladie ministrovi hospodárstva Slovenskej republiky Ľubomírovi Jahnátkovi. Otázka znie: „Pán minister, vašu „stratégiu o energetickej bezpečnosti Slovenska do roku 2030“ ste predstavili na internom seminári. Kedy ju predstavíte v Národnej rade?“ Pán minister, máte slovo. Prosím oznámiť ukončenie odpovede.
Šimko, Jozef, poslanec NR SR (2020-12-08):
Ďakujem pekne. Vážený pán podpredseda, vážený pán minister, vážené kolegyne, vážení kolegovia, neustále sa zamýšľam, ako ďalej konkrétne, ako, ako poslanec Národnej rady a zároveň ako primátor mesta Rimavskej Soboty môžem pomôcť nášmu mestu a nášmu zaostalému regiónu. Musím pritom vychádzať z dvoch aktuálnych dokumentov a zo štátneho rozpočtu ako z oficiálnych nástrojov na realizáciu úloh. Prvý a najdôležitejší dokument je už spomínané Programové vyhlásenie vlády Slovenskej republiky. Nové súvislosti s regiónmi konštatované, že „vláda bude efektívne a transparentne využívať fondy Európskej únie s dôrazom na znižovanie regionálnych rozdielov“. Programové vyhlásenie vlády Slovenskej republiky teda zatiaľ len teoreticky naznačuje možné riešenie našich problémov. Druhý dokument vydaný Ministerstvom financií Slovenskej republiky v októbri tohto roku pod názvom „Moderné a úspešné Slovensko“ ani v teoretickej rovine nerieši vyrovnávanie regionálnych rozdielov. Žeby tieto dva nosné dokumenty neboli zosúladené, vážený pán minister? Našou nádejou ostávajú existujúce európskej štrukturálne fondy, ktoré sú určené na podporu rozvoja a znižovanie lokálnych problémov. Samozrejme, očakávame, že aj schválený štátny rozpočet bude pre nás nádejným aktívnym nástrojom pri riešení dvoch, pre náš región najdôležitejších problémov a úloh. To znamená štátneho priemyselného parku v meste Rimavská Sobota a výstavbe rýchlostnej komunikácie R2 smerom od Tomášovej cez náš okres smerom na Košice. Vy sa určite pamätáte, alebo ja som to už aj doma naznačil, materiály som odovzdal osobne pánovi ministrovi Sulíkovi, podpredsedovi vlády Slovenskej republiky, ktorý minulý týždeň tu dementoval, nie dementoval, ale v podstate nás informoval, že tento materiál sa dostane do vlády. Preto vás, vážený pán minister, prosím, ak sa tento materiál dostane do vlády, prosím vás pekne, podporte, pretože podporujete jeden z najzaostalejších regiónov... (Prerušenie vystúpenia časomerom.)
Andreánsky, Ladislav, poslanec NR SR (2015-09-24):
Ďakujem za slovo. Vážený pán predseda, vážený pán minister, vážené panie poslankyne, páni poslanci, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Prosím, pán predseda, otvorte rozpravu.
Kočiš, Eduard, poslanec NR SR (2021-09-28):
Veľmi pekne ďakujem za slovo, pán predsedajúci. Tento predkladaný návrh zákona je čisto a výsostne hodnotová záležitosť, čiže na Slovensku, tak ako tomu bolo v minulosti, tak ako tomu je teraz, tak ako tomu bude aj v budúcnosti, bude prebiehať vždy určitý hodnotový boj v tejto otázke. Je to skupina obyvateľov, ktorá je výsostne za ochranu života, proti vykonávaniu potratov, aj je tu potom skupina obyvateľov, ktorá jednoducho toto „právo“, ktoré ja tiež nepovažujem za právo, bude donekonečna obhajovať. Mňa však na tejto celej téme, ktorá je naozaj veľmi hodnotová, je úplne z konzervatívneho prostredia, zaráža len taký jeden, možno dva fakty. Ak sa tuná v pléne Národnej rady Slovenskej republiky predkladajú naozaj hodnotové zákony, ktoré sú výlučne o ochrane, nech budú aj z opozičných lavíc, tak častokrát hlasovanie toho konzervatívneho krídla OĽANO je v úplnom rozpore s hodnotami a s konzervativizmom a s ochranou života detí, mladistvých, maloletých. To sa nám potvrdilo aj minulý týždeň. Čiže ja si naozaj len myslím, že toto „konzervatívne krídlo OĽANO“ si už konečne musí uvedomiť, akú pozíciu v poslaneckom klube OĽANO má, akú pozíciu v poslaneckom klube vykonáva a či naozaj nie je iba takým užitočným panáčikom pri stláčaní gombíkov a zhola nič nedokázalo presadiť a pretlačiť v týchto hodnotových otázkach. Čiže ja v tejto téme mám úplne jasno. Ochrana života a ochrana tehotných žien je u mňa na prvom mieste, ale kolegom z tohto konzervatívneho krídla už by som naozaj odporúčal tvrdo si buchnúť po stole v týchto hodnotových otázkach a skúsiť možno nasledovať príklad kolegu Čepčeka, ktorý si naozaj povedal, že poslušného idiota už robiť nebude. Ďakujem pekne.
Danko, Andrej, predseda NR SR (2017-04-06):
Poprosím, kľud v sále. Prosím aj o kolegiálnu úctu, naozaj ani nebolo možné technicky inokedy určiť termín na zvolanie schôdze a naozaj tí, ktorí tu večer odkrútili, ja vám dávam – aj opozícii – obdiv, tým, ktorí ste tu vydržali. A tí, ktorí sa vyspali a prišli sem, tak nech sa pozrú do zrkadla. Pán poslanec Matovič, nie je tu, stráca poradie. Pani poslankyňa Vaľová, nie je tu, stráca poradie... (reakcie z pléna) a prepadá možnosť. Vzhľadom na uvedené, že sme vyčerpali zoznam prihlásených písomne do rozpravy, pýtam sa, kto sa do rozpravy hlási ústne. (Reakcie z pléna.) Ukončujem možnosť prihlásiť... (Reakcie z pléna.) Ešte raz... (Reakcia z pléna.) Pani Remišová. Ukončujem možnosť prihlásenia do rozpravy ústne. Konštatujem, že sa prihlásilo sedem poslancov. Prvá pani poslankyňa Jurinová, druhý Vašečka, Krajniak, Verešová, Vážny, Mihál, Remišová. Poprosím, pani poslankyňa Jurinová.
Gaľa, Milan, poslanec NR SR (2010-12-08):
Vážený pán predseda, pán predsedajúci, kolegyne, kolegovia, súčasná platná legislatíva ukladá zdravotníckym pracovníkom povinnosť sústavného vzdelávania počas výkonu praxe. Slovenská komora zubných lekárov je prvou komorou v rezorte zdravotníctva, ktorá má reálne skúsenosti a výsledky s aplikáciou príslušného zákona, ako aj vykonávacej vyhlášky o kritériách a spôsobe hodnotenia sústavného vzdelávania zdravotníckych pracovníkov. SKZL zvolila postupy, ktorými sa jej podarilo dosiahnuť, že z 2670 stomatológov nesplnilo podmienky vzdelávania len asi 250 zubných lekárov, čo je cca 10 %. Podobný percentuálny predpoklad možno očakávať aj u iných skupín zdravotníckych pracovníkov. Doteraz platí, že ak zdravotnícky pracovník v určenej lehote neodstráni zistené nedostatky vo vzdelávaní, komora príslušná na vedenie registra zruší registráciu a zároveň pozastaví licenciu a príslušný vyšší územný celok pozastaví povolenie na výkon činnosti. Po nadobudnutí právoplatnosti takéhoto rozhodnutia nemôže lekár, prípadne iný zdravotnícky pracovník vykonávať svoje povolanie. V prípade zubných lekárov by 10 % výpadok znamenal katastrofu hlavne oblastiach, kde ich je nedostatok, spomeniem len Bratislavu a Košice. Pozmeňujúci návrh, ktorý prešiel vo výbore pre zdravotníctvo, zmäkčuje tento tvrdý postup a hovorí, že komora príslušná na vedenie registra rozhodne o doplnení vedomostí sústavného vzdelávania, ktoré zodpovedá chýbajúcim kreditom, určí rozsah, spôsob a lehoty na doplnenie vedomostí, preto vás poprosím o podporu tohto pozmeňovacieho návrhu, ktorý, opakujem, vo výbore pre zdravotníctvo prešiel. Mrzí ma, že tieto relatívne tvrdé podmienky sa neodrážajú na hodnotení tých pracovníkov, ktorí sa systematicky sústavne vzdelávajú a neodráža sa ani na zmluvách s poisťovňami napriek tomu, že 150 kreditov v prípade zubných lekárov znamená státisíce korún, pretože nie sú to len kongresové poplatky, ale aj straty na absencii v ambulancii, cestovné, ubytovanie a ďalšie peniaze, ktoré súvisia s nadobúdaním príslušného počtu kreditov. V iných krajinách Európskej únie, za všetkých spomeniem Holandsko, ale v Čechách, to systematické sústavné vzdelávanie je teda vyhodnocované aj na zmluvách s poisťovňami a je príslušne, príslušne bonifikované. Chcem ešte využiť, možno trošku zneužiť príležitosť, že tu stojím a chcem krátko pohovoriť o situácii v slovenskej stomatológii, kde viac ako 70 % zubných lekárov je vo veku nad 54 rokov, vrátane aj mňa, bohužiaľ, a bude ťažko ich nahradiť kvôli malému počtu študentov na lekárskych fakultách. Treba jasne povedať, možno s troškou bolestnej irónie, že slovenský zubný lekár je ohrozený živočíšny druh v Slovenskej republike. Okolo sto zubných lekárov má schválený good standing, čo znamená, že v najbližšej dobe zrejme vycestujú do zahraničia a v počte pacientov na jedno lekárske miesto máme najvyšší počet pacientov vo V4. Dávam v dobrom tento stav do pozornosti príslušným ministrom a možno aj nám, slovenskému parlamentu, aby sme v blízkej budúcnosti sa snažili túto situáciu pochopiť a vyrovnať sa s ňou v čo najkratšom čase. Ďakujem za pozornosť.
Vavrek, Štefan, poslanec NR SR (2019-06-25):
Dajte, prosím, hlasovať o pozmeňujúcom návrhu poslanca Milana Mojša.
Laššáková, Jana, podpredsedníčka NR SR (2014-10-28):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Nech sa páči, pán poslanec Mičovský.
Janiš, Stanislav, poslanec NR SR (2011-06-30):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Glváč, Martin, podpredseda NR SR (2019-05-17):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Gröhling.
Bartek, Michal, poslanec NR SR (2024-05-09):
Ďakujem veľmi pekne za slovo. No, pán kolega Dvořák, také vystúpenie, aké sme už od Progresívneho Slovenska zvyknutí. Veľa vaty, ale málo k obsahu a najviac ma pobavilo to vaše bratríčkovanie a to, koľkokrát ste spomenuli Pentu, ktorej ja mimochodom nebudem nijakým spôsobom nahrávať, ale zrejme tá vaša frustrácia z Penty pramení z toho, že vás medzi seba neprijali, keď ste sa hlásili do Penty a keď vás odhodili, pretože ste pre nich neboli dostatočne dobrý. Áno, vieme to, pán kolega Dvořák, neusmievajte sa. Ja môžem povedať za slovenské regióny, že vám už nikdy nezabudnú to, akým spôsobom ste sa podpísali na tej deforme slovenského zdravotníctva, akým spôsobom ste chceli odfajčiť aj nemocnicu na Myjave a môžete sa usmievať, koľko len chcete, pán Dvořák, ale toto vám už slovenské regióny naozaj nezabudnú. A tvárite sa opäť bohorovne, ako keby ste mali v tom Progresívnom Slovensku naozaj liek na všetko, ale pritom viete len klábosiť do vetra a rozprávať stovky slov, ktoré k ničomu nevedú. Ja sa len tak veľmi čudujem, pán Dvořák, že ste nekritizovali napríklad vášho kolegu Krajčího, ktorý tu taktiež sedí. Kde ste boli vtedy, keď vyhadzovali nezmyselné peniaze v zdravotníctve na MOM-ky, na to testovanie, na to nezmyselné špáranie, ktoré k ničomu neviedlo. Boli ste ticho a teraz sa tu tvárite, že máte všeliek na zdravotníctvo. A ešte ma aj pobavilo to video, kde vyzývate ministerku zdravotníctva Dolinkovú, aby s vami diskutovala. No ja by som sa čudoval, keby s takým naozaj hochštaplerom diskutovala na tieto zdravotníctve témy, pán Dvořák, pretože vy tu len veľa rozprávate, ale reálne nám nič konkrétne nepoviete. Ďakujem.
V. Veteška, podpredseda NR SR: (2003-11-06):
Pani poslankyňa Gabániová, máte slovo.
T. Cabaj, poslanec: (2006-12-12):
Takisto, čo sa týka toho ďalšieho, že je to rozšírenie nad rámec novely. No, nerád by som, pretože už je aj dosť hodín, spomínal na tie veci, čo už sa tu akým spôsobom niekedy prispôsobila legislatíva v záujme veci, aby sa niektoré veci prijali. Ale tam, kde je zhoda, tam je aj cesta. A o tomto aj bola. Myslím, že tým aj naznačil pán predkladateľ svoj postoj k tejto náležitosti. To znamená, že ak sa vieme dohodnúť, aby to fungovalo, tak nemal by tento bod byť problémom a mali by sme teda túto novelu potom takýmto spôsobom podporiť a prijať. Ďakujem pekne.
Baláž, Radovan, poslanec NR SR (2019-06-24):
Ďakujem pekne za slovo. Pán kolega, jednu vec možno ste opomenuli a to je účinnosť toho návrhu zákona, ktorý dávame. Tá je od 1. 1. 2020, čiže mne sa zdalo, že sa stále bavíme o roku 2019, a či nie je ohrozený deficit v tomto roku, ale toto opatrenie patrí až od roku 2020. Štátny rozpočet na rok 2020 sa ešte teraz koncipuje, uvidíme v septembri, aká bude daňová prognóza, a na základe toho budú vedieť presne ministerstvá, s akými peniazmi počítať môžu, a, samozrejme, určite budú sa snažiť a ministerstvo určite financií do toho bude mať čo povedať, aby sme dosiahli tie ciele, ktoré sú stanovené aj v programe, pakte a stability. Čiže, pán kolega, túto tému, čo si teraz navrhol, že kde tie peniaze sa nájdu, môžme to rozoberať jesenne pred schvaľovaním štátneho rozpočtu a tam budete konkrétne vedieť, v ktorých položkách sa ubralo, ktoré ministerstvá ako efektívnejšie využívajú svoje zdroje na to, aby vedelo poskytnúť ľuďom menšie daňové zaťaženie na Slovensku. A dneska rozprávať o tom, že toto opatrenie bude mať vplyv na rok 2019, to proste tak nie je. Tento návrh zákona platí od 1. 1. 2020. A o konkrétnych číslach sa môžme baviť, keď sa budeme tu rozprávať o štátnom rozpočte na rok 2020.
Laššáková, Jana, podpredsedníčka NR SR (2012-05-09):
Ďalej vystúpi v rozprave písomne prihlásená pani poslankyňa Ritomská. Odovzdávam jej slovo.
Pőtheová, Soňa, predsedníčka Úradu na ochranu osobných údajov (2017-09-07):
Súčasťou informovanosti verejnosti je aj vydávanie metodických usmernení, ktorých úrad za toto obdobie vydal 6. (Reakcia z pléna. Odmlčanie sa rečníčky. Prerušenie vystúpenia predsedajúcim.)
Šeliga, Juraj, podpredseda NR SR (2020-12-03):
Priznám sa, že ste ma zaskočili aj jeden, aj druhý, pretože ja som vystupoval k novele ústavy a k systémovým zmenám, ktoré táto novela poskytuje. Ale som rád, že to počúvate. Trochu nerozumiem tomu výkriku, pán Suja, alebo tomu celému, čo ste porozprávali. Ale veď v poriadku. Ja dúfam, že aj ďalej v priebehu diskusie budete diskutovať aj teda vecne k materiálu, ktorý je predložený. Ja len chcem zopakovať, ja si myslím, že tie tri systémové kroky alebo tri systémové prvky, ktoré v tej novele sú, pomôžu posunúť spravodlivosť dopredu a rozviazať jej úplne ruky. A to je Súdna rada, ktorá bude mať regionálny princíp, aby všetci sudcovia boli zastúpení. To sú previerky majetku sudcov. To znamená, že Súdna rada ich bude môcť preverovať a na konci dňa Najvyšší správny súd, ktorý bude mať disciplinárnu právomoc, pretože dnešné disciplinárne senáty zlyhávajú. Toto je úplne kľúčové a nech to postihuje, koho to postihovať má. Myslím si, že to je potrebné po tej situácii, v akej sme sa ocitli, keď polovica pomaly súdnictva, ak to môžem povedať s nadsádzkou, je buď obvinená alebo je vo väzbe, nehovoriac o Policajnom zbore, nehovoriac o prokuratúre. Preto Slovensko potrebuje túto novelu ústavy, a preto je to úplne systémový krok, ktorý nás posúva dopredu a pomáha chrániť právny štát. Ďakujem.
Hort, Milan, podpredseda NR SR (2010-08-04):
Pán poslanec Ľudovít Jurčík. Nech sa páči.
Hatráková, Katarína, poslankyňa NR SR (2022-03-23):
Ďakujem. Ja len ešte na chvíľočku k pánovi kolegovi, že áno, presne tú problematiku poručníctva a teda zasadnutia alebo rozhodnutia súdov, tou sa teda ešte mienim zaoberať v dohľadnej dobe, takže možnože potom to je aj výzva na spoluprácu. Musím povedať tiež, že výnimočne s vami súhlasím, že dajme politiku bokom, pretože tu ide o deti a v tomto zmysle by sme možno všetci mohli porozmýšľať nad tým, že skutky sú viac ako slová. Ja chcem poďakovať pani komisárke za predloženú správu a prajem teda všetko dobré, keďže to už bola posledná správa (povedané s úsmevom), ostatná a verím, že všetky tie podnety, ktoré, ktoré obsahovala, v nejakom čase budú opäť témou v tomto pléne. Ďakujem pekne.
B. Bugár, podpredseda NR SR: (2002-07-02):
(Hlasovanie.) Prítomných 105 poslancov, za návrh 98, zdržali sa 3, nehlasovali 4. Konštatujem, že sme schválili vládny návrh zákona o odbornej príprave zamestnancov prokuratúry. Ďakujem vám, pán spravodajca. J. Cuper, poslanec: Ďakujem aj ja, pán predsedajúci, vládnej koalícii za spoluprácu. Vidíte, ako to dobre ide, keď chceme niečo všetci spoločne.
Pellegrini, Peter, podpredseda NR SR (2020-07-10):
Ďakujem pekne. Na vaše vystúpenie sedem poslankýň a poslancov. Ako prvý pán poslanec Kuffa. Nech sa páči.
Zajac, Pavol, poslanec NR SR (2013-06-26):
Vážený pán kolega. V závere, keď ste sa dostali ku komunálnej úrovni, ku obciam a mestám, ste spomenuli jednu krásnu myšlienku. A to je to, že na komunálnej úrovni nie sú dôležité stranícke tričká. Presne toto je aj moja skúsenosť s komunálnou úrovňou. Na komunálnej úrovni v tých malých mestách, obciach rozhoduje veľakrát zdravý gazdovský rozum. Tí ľudia, tí poslanci obecní naozaj rozhodujú to, čo je pre ich obec to najlepšie. A spolu so starostami, samozrejme. A tí starostovia sa môžu spoľahnúť na svojich obecných poslancov. A keď treba, vyhrnú si aj rukávy, oblečú montérky a idú niečo aj fyzicky urobiť. Keď je veľa snehu, idú odhadzovať sneh. Keď sú obecné slávnosti, tak sú ochotní tri dni pripravovať tieto obecné slávnosti. A preto naše obce a mestá takto vyzerajú. Politika na tejto úrovni ide nabok a ľudia robia to, čo je potrebné a dobré pre tú obec. Preto som aj vo svojom vystúpení povedal, že naše obce a mestá, to je to najlepšie, čo sa nám podarilo od roku ´89 až po dnešok a môžeme byť hrdí na to, ako dneska vyzerajú. A to je preto, že tí starostovia spolu s obecnými poslancami takto rozumne hospodária. Ďakujem.
Sárközy, Irén, poslankyňa NR SR (2016-04-18):
Sľubujem. (Potlesk.)
Hrnčiar, Andrej, podpredseda NR SR (2018-06-19):
Takže prerušujem rokovanie o tomto bode programu. A teraz nasleduje rokovanie o Programe stability Slovenskej republiky na roky 2018 až 2021 . Materiál má parlamentnú tlač 986 a spoločná správa výborov má tlač 986a. Nech sa páči, pán podpredseda vlády, máte slovo.
Dostál, Ondrej, poslanec NR SR (2023-03-23):
Pán poslanec Pollák, zarazil som sa, keď si povedal, že či LGBTI+ komunita potrebuje útoky. No nepotrebuje, a teda my na nich neútočíme, skôr teda útočia na nich priamo a explicitne extrémisti, a teda niektorí nenávistníci spoločnosti a možno zaobalene, ale o to horšie aj niektorí tvoji, tvoji kolegovia, ktorí odmietajú uznať ich práva, resp. ktorí prichádzajú s návrhmi, ktoré ich práva obmedzujú aj proti tomu stavu, ktorý je v súčasnosti. A útoky na kresťanov. No ja som v celom svojom vystúpení, pokiaľ si dobre pamätám, slovo kresťan nespomenul, nemyslím si, že toto je súboj konzervatívcov a liberálov alebo kresťanov a ateistov. Toto je spor medzi, medzi tými, ktorí rešpektujú ľudskú dôstojnosť všetkých ľudí takých, akí sú a tými, ktorí s tým majú problém na základe nejakých vlastných ideologických predsudkov. A ja s tebou plne súhlasím, nemali by sme si nadávať, mali by sme sa snažiť hľadať prieniky a sadnúť si za jeden stôl, no len máme tu dosť trpkú skúsenosť s tým, ako sa to dá. Lebo niečo sme mali napísané v programovom vyhlásení vlády o tom, že vláda zlepší legislatívu v oblasti majetkových práv a osôb žijúcich v spoločnej domácnosti. Na základe tohto ustanovenia programového vyhlásenia vlády sme pripravili návrh zákona o partnerskom spolužití, v auguste 2021 sme ho rozposlali koaličným partnerom a nedostali sme k nemu žiadne vyjadrenie, žiadnu spätnú väzbu a o rok na to, keď sme to predložili, tak ani tento minimalistický návrh ste neboli schopní podporiť.
Zmajkovičová, Renáta, podpredsedníčka NR SR (2013-10-29):
Pán poslanec, kľudne môžete pokračovať, sú tu ostatní členovia vlády, takže nech sa páči.
Danko, Andrej, predseda NR SR (2016-12-07):
Ďakujem, pani poslankyňa. Dávam slovo spravodajkyni, ktorú určil navrhnutý gestorský výbor pre sociálne veci. Pani poslankyňa Silvia Shazhad.
Grendel, Gábor, podpredseda NR SR (2023-05-03):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Lukášovi Kyselicovi.
Glváč, Martin, podpredseda NR SR (2017-12-08):
Pán navrhovateľ, ďakujeme. Chcem sa spýtať, či sa chce vyjadriť spoločný spravodajca. Nie. Prerušujem rokovanie o tomto bode programu a upozorňujem len, že hlasovať budeme po veľkom rozpočte. V rokovaní pokračujeme návrhom rozpočtu Úradu pre dohľad nad zdravotnou starostlivosťou na roky 2018 až 2020 . Návrh je uverejnený ako tlač 737 a spoločná správa výborov ako tlač 737a. Prosím predsedu Úradu pre dohľad nad zdravotnou starostlivosťou Tomáša Haška, aby návrh uviedol. Nech sa páči.
Kočiš, Eduard, poslanec NR SR (2021-09-21):
Veľmi pekne ďakujem za slovo, pán predsedajúci. Panie kolegyne, ďakujem za príspevok k tomuto vášmu bodu programu. Čo sa týka starostlivosti o mentálne postihnuté dieťa alebo o dieťa s kombinovaným druhom postihnutia v akejkoľvek rodine, je to téma častokrát odsúvaná na okraj spoločnosti a zo svojej dlhoročnej, niekoľkoročnej praxe, kde som sa špeciálne venoval deťom s kombinovaným ťažkým zdravotným, ale aj fyzickým postihnutím, a teraz rozprávam o deťoch od 5 do 55 rokov, pretože sú to stále deti, pretože fyzicky rastieme, ale mentálne sme sa zastavili na určitej hranici a to sa posúvať nedá. Čo je však takým najväčším paradoxom, nadviažem na kolegu Mira Suju, rodičia častokrát vyvíjajú aktivity, ktoré by mali byť ocenené nejakou korunou slávy. Deti vychovávajú v domácom prostredí, ale deti zároveň navštevujú domovy sociálnych služieb alebo denné stacionáre, kde sa im naozaj s láskou venujú ošetrovatelia, vychovávatelia, špeciálni pedagógovia, sociálni pracovníci, a podarí sa im niekedy taký malý zázrak, že dieťa s ťažkým postihnutím naučia po niekoľkých rokoch používať namiesto lyžice príbor. Čiže ja hovorím, to je niekedy až zázrak, naučia dieťa používať základné slová alebo aspoň nejakým náznakom si niečo vypýtať. A stane sa niekedy taký doslova a do písmena šok, kedy naozaj sociálni a ľudskí netvori na úradoch práce alebo na, špeciálne na posudkových komisiách zistia, že toto dieťatko niečo ovláda a automaticky ich z päťky, šestky stupňa odkázanosti preradia do dvojky, do trojky. Rodina prichádza o obrovské peniaze, nedokážu sa zamestnať a takto sú tie deti naďalej dehonestované. Ďakujem.
Glváč, Martin, podpredseda NR SR (2017-12-06):
Ďakujem. Pán poslanec Blaha.
E. Angyalová, poslankyňa: (2007-02-02):
Pani poslankyni Rosovej a pánovi poslancovi Štefancovi chcem povedať, že ja si vôbec nemyslím o ľuďoch, že sú nesvojprávni, ale takisto ako pán Dzurinda hovoril o tom, že stretáva ľudí a citoval napríklad ľudí, ja tiež stretávam ľudí, napríklad takých tých 50-ročných, ktorí sú zdesení z toho, že prečo vstúpili, ako vstúpili a hovoria, že nemali dostatok informácií a že boli najmä ovplyvnení bombastickou kampaňou, ktorá primárne zdôrazňovala pozitíva. To je problém. Ja som si sto percent istá, som o tom presvedčená, že kampaň nebola vyvážená. A že ste nezdôrazňovali riziká tak, ako to bolo potrebné, aby sa ľudia korektne rozhodovali. Najmä tí, ktorí majú relatívne nižšie ekonomické vzdelanie a v kontextoch sa potom rozhodujú ťažšie. Na pána Janiša ani nechcem reagovať, lebo ten zjavne nevníma v kontextoch slová a veľmi rád ide do osobných invektív. Takže prepáčte, nebudem reagovať. A na tú poslednú vetu, čo som povedala. Vy chcete nechať dôchodkový systém tak, ako je, ale aj s chybami a rizikami, ktoré vyvstávajú v procese, ktoré je možné napraviť na rozdiel od nás.
Gyimesi, Juraj, poslanec NR SR (2020-07-14):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Holečková, Martina, poslankyňa NR SR (2024-01-18):
Ďakujem veľmi pekne, pán predsedajúci. Zákon nám jasne hovorí, za akých okolností môže dôjsť k prerokovaniu návrhu v skrátenom legislatívnom konaní. Pri tomto návrhu skrátené legislatívne konanie nevidím naozaj ani jeden z dôvodov, prečo by sa tak malo robiť a prečo by malo byť použité. Ide čisto o výmysel vládnej koalície len preto, aby mohli zrušiť špeciálnu prokuratúru. Vôbec toto divadlo nebolo treba a ak by sme chceli vymeniť špeciálneho prokurátora, mohli sme tak urobiť bez divadla a jednoducho ho naozaj o to požiadať, keďže sám deklaroval, že je to ochotný urobiť. V dôvodovej správe, prečo sa musí tento zákon prijať v skrátenom legislatívnom konaní, je napísané, že zákonodarca robí tak preto, lebo by sa Slovenská republika vystavila riziku súdneho konania a že by to malo negatívny finančný dopad pre republiku. No ja ani, myslím si, že ani sami tomu neveríte, čo je tam napísané, a nesprávna transpozícia smerníc sa dala vyriešiť naozaj normálnym procesom, aký na to existuje, a nie tým, o čo sa tu snažíte, obzvlášť aj potom, aké stanovisko Európska komisia, respektíve Európska prokuratúra vydala na margo priebehu a spôsobu predkladania tejto novely trestného, Trestného zákona, preto pokladám toto konanie naozaj za absolútne hrubé a nad rámec všetkého, čo je dobré pre Slovensko. Ďakujem veľmi pekne.
M. Číž, podpredseda NR SR: (2007-11-28):
Teraz vystúpi v rozprave pán poslanec József Berényi, pripraví sa pán poslanec Pavol Prokopovič.
Dubéci, Martin, poslanec NR SR (2023-12-18):
Ďakujem za slovo, pán predsedajúci. Všetkým prajem príjemný nový týždeň. Ja by som sa chcel poďakovať pánovi poslancovi Krúpovi za jeho dobrý prejav. Ale ja to nehovorím len preto, že to je taký zvyk tu hovoriť, že poďakovať sa opoziční opozičným, koaliční koaličným. Ja som totiž cez víkend so záujmom sledoval diskusné relácie a tam som sa dozvedel, že sa tu rozprávajú samé hlúposti, táraniny a riešime len bufety. No tak ja by som každému odporúčal sledovať túto rozpravu, lebo každý jeden z poslancov, ktorí tu vystupujú, majú vecné pripomienky, k veci v rámci svojej odbornosti. A naozaj ako z každej strany ukazujú, aký tento zákon má vážne chyby v sebe. A mne je len ľúto to, že z druhej strany tejto snemovne alebo z vládnej strany sa dostáva najmä mlčaniu alebo potom takých technických zlepšovákov a pozmeňovákov, keď už naozaj príde na to, keď zistia, že tie chyby v tom zákone sú zásadné. Ja by som, dovolím si vyzdvihnúť dva body z prejavu kolegu Krúpu, a to jeden je ten, že mňa neprestáva udivovať to, že je druhý mesiac tohto volebného obdobia a v zrýchlenom legislatívnom konaní musíme riešiť čo? Musíme riešiť predaj zbraní. Ako to je naozaj ako, myslím si, že táto krajina má mnoho, mnoho, mnoho problémov, inflačnú krízu, vojnu na Ukrajine a ja neviem čo všetko možné, však to dobre viete, ale čím sa musí tento parlament zaoberať? No musí sa urgentne rýchlo zmeniť proces vývoja, teda vývozu obranného materiálu, ktorý, ktorý tu máme. To mi príde absurdne neuveriteľné. A druhá, druhá vec, ktorá je absolútne zrejmá a každý na to tu upozorňuje, a to je ten konflikt záujmov, ktorý v tomto návrhu je. Je to konflikt záujmov voči už spomínanému ministrovi obrany, je konflikt záujmov vo veci SIS, je to konflikt vo veci záujmov napríklad zdravotníctva, kde bez veľkej diskusie proste zmeníme nezávislosť inštitúcie tak, aby to vyhovovalo jednému veľkému hráčovi. Dámy a páni, prosím, takto nie.
Šimečka, Michal, podpredseda NR SR (2023-12-20):
Vážené panie poslankyne, vážení páni poslanci, prajem všetkým krásne ráno a otváram desiaty rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadal poslanec Krúpa a o ospravedlnenie z neúčasti z dôvodu práceneschopnosti požiadali poslanci František Mikloško a Anna Záborská. Pristúpime k ďalšiemu bodu programu tejto 6. schôdze, ktorým je vládny návrh zákona o štátnom rozpočte na rok 2024.Vládny návrh zákona je uverejnený ako tlač 100 a je súčasťou rozpočtu verejnej správy na roky 2024 až 2026. Spoločná správa výborov má tlač 100a. Z poverenia vlády Slovenskej republiky tento vládny návrh odôvodní minister financií Slovenskej republiky pán Kamenický, tak ho poprosím, aby sa ujal slova. [Rokovanie o vládnom návrhu zákona o štátnom rozpočte na rok 2024 (o vládnom návrhu rozpočtu verejnej správy na roky 2024 až 2026 ), tlač 100.]
Dostál, Ondrej, poslanec NR SR (2023-12-15):
Ďakujem kolegom a kolegyniam za faktické poznámky. Na väčšinu z vás nestihnem reagovať, ale teda budem sa snažiť vám to odplatiť tým, že aj ja budem mať faktické na vaše vystúpenia, tak aspoň niektoré. Pán poslanec Hargaš hovoril o tom, že má v pláne poukázať tiež na nedostatočnú odôvodnenosť návrhu zákona v dôvodovej správe. Ja dúfam, že od toho zámeru neustúpi, lebo teda je tam toho tak veľa, že ja som nedokázal pokryť väčšinu z toho, iba nejakú veľmi malú časť. Áno, bolo by fajn, keby pán Susko reagoval aspoň tak, ako pán minister financií Kamenický, ktorý tu bol opakovane pochválený, tak možno keď tu je teraz on, tak, tak tiež sa zapojí do rozpravy. Pani poslankyňa Števulová, teda lichotí mi, že si povedala, že som veľmi dobre zhodnotil všetky problémy tohto návrhu zákona, ale určite nie všetky, to sa v polhodinovom vystúpení stihnúť nedá. Tých je tam toľko, že to by sme tu mohli do pol noci sedieť a rozoberať to. A áno, áno pani ministerka Kolíková, ako si povedala, zvládla veľkú časť volebného obdobia s jedným štátnym tajomníkom, nejakú časť a dokonca bez štátneho tajomníka, a teda ja som jeden čas bol tým jedným štátnym tajomníkom. Nebola za tým, nebolo za tým presvedčenie, že nie je potrebný druhý štátny tajomník, skôr teda neochota vtedajších koaličných partnerov, ale napriek tomu, že tej práce je tam dosť, myslím si, že dvaja stačia, určite ich netreba, netreba viac. A, pán poslanec Grendel, zaujímavý postreh, že, že teda za týmto je snaha oslabiť postavenie prezidenta a posilniť postavenie vlády, len potom nerozumiem, prečo má tento návrh aj podporu strany HLAS, keď predseda HLAS-u sa hovorí, že bude kandidovať za prezidenta, a vlastne, ak by sa ním stal, tak ho to oslabí, to si tak málo verí, že súhlasí s oslabením vlastnej... (Prerušenie vystúpenia časomerom.)
T. Cabaj, podpredseda NR SR: (2009-12-03):
Teraz je priestor prihlásiť sa do rozpravy ústne. Konštatujem, že do rozpravy sa nikto nehlási. Končím možnosť prihlásiť sa do rozpravy ústne. Vyhlasujem rozpravu za skončenú. Pán podpredseda vlády, ani pán spravodajca sa nemajú k čomu vyjadriť. Prerušujem rokovanie o tomto bode programu. Skôr ako skončíme dnešné rokovanie, ešte raz v mene predsedu Národnej rady si vás dovoľujem pozvať na rozsvietenie vianočného stromčeka pred budovou Národnej rady Slovenskej republiky o 18.00 hodine. Končím dnešné rokovanie, prerušujem rokovanie Národnej rady, pokračujeme ráno o 9.00 hodine, a t. j. bodom návrh poslanca Dušana Jarjabka, ktorý bol prerušený v rokovaní. Príjemný a pekný večer. (Prerušenie rokovania o 17.49 hodine.)
Lipšic, Daniel, poslanec NR SR (2014-09-09):
Ďakujem veľmi pekne. Ja celkom nerozumiem tomu, čo tu hovoril pán poslanec Madej. Samozrejme, to je moja vina, lebo nikto tu nespochybňoval, že parlament nemôže alebo môže niekoho odvolať. Pán poslanec, ale vy sa mýlite, ak nechcem povedať, že zavádzate a klamete, ak hovoríte, že ste čakali na precedens od prezidenta. Precedens, ako viete, bol už, bol dávno daný a potvrdený Ústavným súdom, z ktorého ste siahodlho citovali, a precedens zaviedla ešte vaša prvá vláda, keď tiež menila po nástupe členov Súdnej rady. Čiže precedens tu bol a právna rovina je úplne jasná. Úplne jasná. Takže sa nevyhovárajte na prezidenta Kisku, že on ho urobil. To je proste lož. Viem, proste prehrali ste pred pár mesiacmi, neviete to celkom rozdýchať, tak stále na vine je prezident. Ale precedens, precedens tu bol, a zaviedli ste ho vy, a ústavnoprávne je v poriadku. Ale druhá rovina podľa mňa je, nejakých normálnych tradícií v tomto systéme. Tradícia vždy bola, že kompetentné ústavné orgány, prezident, parlament, vláda, zmenili členov Súdnej rady po nástupe do funkcie. Vtedy to malo opodstatnenie, chcú tam mať ľudí, ku ktorým majú dôveru. A mohli ste vtedy vymeniť aj pána sudcu Čima. Ak hovoríte, že bol zvolený skoro, to naozaj s prezidentom Kiskom nemá nič spoločné. Ale mať ich na šnúrke, že kedykoľvek môžu byť odvolaní, ak budú nejakým spôsobom vystupovať, respektíve možno aj hlasovať, aj keď už bude tajná voľba teraz, takže ani už, ani to celkom nebude transparentné, to sa mi zdá, že je ďalšie prekračovanie, síce v tomto prípade nie ústavy, ale akýchsi pravidiel, ktoré tu fungovali. V prvej Súdnej rade boli zástupcovia opozície za parlament. Bol to pán Brňák vtedy, v prvej Súdnej rade. To ste tiež zrušili za vašej prvej vlády. Takže idete proste jak Zlatá Idka, krok po kroku. Blahoželám.
Ľ. Mušková, poslankyňa: (2002-03-14):
J. Migaš, predseda NR SR: Reakcia na faktické poznámky – pán poslanec Moric. V. Moric, poslanec: Ďakujem, pán predseda. Je pre mňa veľkým povzbudením to, že sa na môj diskusný príspevok neprihlásil nikto z maďarskej koalície. Svedčí to o tom, že slová, ktoré som tu použil, sú pravdivé, pretože kto mlčí, ten svedčí. Ďakujem. J. Migaš, predseda NR SR: Ďalej sa do rozpravy prihlásil pán poslanec Béla Bugár, čiže podpredseda Národnej rady. (Ruch v sále.) Diskutuje podpredseda Národnej rady Béla Bugár, nech sa páči.
Zmajkovičová, Renáta, podpredsedníčka NR SR (2012-07-25):
Ďakujem, pán minister. Dávam teraz slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, poslankyni Oľge Nachtmannovej. Nech sa páči, pani poslankyňa.
D. Jarjabek, poslanec: (2007-01-30):
Pani poslankyňa, všetko to, čo ste povedali, je pravdou, čo ste povedali, len má to význam, aby ste to povedali len vtedy, keď môžete dať pozmeňujúce návrhy, ako ste opäť správne povedali na záver vášho preslovu. Čiže to, čo ste povedali, to, čo máte napísané, prečítajte, prosím vás pekne, ešte raz v druhom čítaní preto, lebo teraz to naozaj nemá žiaden význam. Teraz by ste tak mohli povedať akurát pánu ministrovi, ďakujem veľmi pekne, že ste spravili digitálny zákon, preto, lebo nám sa to nepodarilo za osem rokov. Ďakujem za pozornosť.
Laššáková, Jana, podpredsedníčka NR SR (2014-10-16):
Prezentujme sa a hlasujeme. (Hlasovanie.) Prítomných 132 poslancov, za návrh 78, proti boli 8 poslanci, zdržalo sa 46 poslancov. Sme v treťom čítaní o tomto návrhu zákona. Otváram rozpravu v rámci tretieho čítania. Pán poslanec Kaník, hlásite sa do rozpravy? (Reakcia poslanca.) Nie. S procedurálnym, keď ukončíme hlasovanie. Vyhlasujem rozpravu za skončenú. Nech sa páči, pán spravodajca.
Sulík, Richard, predseda NR SR (2011-09-06):
Teraz požiadala o slovo pani navrhovateľka, pani ministerka Žitňanská. Takže, pán Mamojka, poprosím chvíľu o strpenie. Nech sa páči.
Žitňanská, Lucia, poslankyňa NR SR (2018-11-28):
Ďakujem veľmi pekne. Stotožňujem sa s tým, čo ste povedali, pán poslanec. Stotožňujem sa s tým, že problém, ktorým migrácia je, prekračuje hranice, a preto je riešiteľný len v spolupráci všetkým krajín, ktorých sa migrácia týka, to znamená na pôde OSN. A keď máme riešiť problém, tak musíme byť pri tom, keď sa tento problém rieši. A čiže áno, plne sa s ním stotožňujem. Ale cítim potrebu povedať to, že my tu dnes neriešime zahraničnú politiku Slovenska, my tu dnes neriešime problém migrácie. My tu vedieme vnútropolitický, opakujem, vnútropolitický boj o slovenského voliča tými pre mňa najneprijateľnejším spôsobom, akým ho riešiť, tento boj, môžeme, pretože, zopakujem to, čo som v minulosti už ixkrát povedala, vyhrať alebo viesť súboj s extrémizmom sa jednoducho nedá tým, že sa vyberieme tým istým smerom. A mňa veľmi mrzí v tejto diskusii parlamentnej, že tým istým smerom sa vyberá stále viac politických strán. Ďakujem.
Jurinová, Erika, podpredsedníčka NR SR (2014-03-19):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak, vyhlasujem rozpravu za skončenú. Pán navrhovateľ, chcete sa vyjadriť? Nie, ani pán spravodajca. Prerušujem rokovanie o tomto bode programu. A pokračujeme druhým čítaním o vládnom návrhu zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov . Vládny návrh zákona je uverejnený ako tlač 820, spoločná správa výborov má tlač 820a. Prosím pána ministra hospodárstva Slovenskej republiky Tomáša Malatinského, aby vládny návrh zákona odôvodnil.
Sulík, Richard, predseda NR SR (2010-12-02):
Ďakujem, ďalší rečník v rozprave je pán poslanec Pavlis.
Poliačik, Martin, poslanec NR SR (2010-12-09):
Zákon 597.